Сабах аль-Ахмад аль-Жабер ас-Сабах

**Сабах аль-Ахмад аль-Жабер ас-Сабах** (Араб: صباح الأحمد الجابر الصباح *Sabāh al-Ahmad al-Jābir as-Sabāh;* 1929 оны 6 сарын 16 — 2020 оны 9 сарын 29) нь Кувейтийн эмир юм. 2006 оны 1 сарын 29-нд Кувейтийн Үндэсний Ассемблейн баталснаар хаан ширээнд заларчээ. Тэрээр Шейх Ахмад аль-Жабер ас-Сабахын 4 дэх хүү бөгөөд одоо эрх баригч Ас-Сабахын гэр бүлийн тэргүүн юм.

## Хувийн амьдрал
Тэрээр 1930-аад онд Ал Мубаракя сургуульд элементар боловсрол олж аваад, цааш гэрийн багшаар заалган боловсрол эзэмшжээ. Өмнөх эмир, эцэг нэгтэй ах Жабер аль-Ахмад аль-Жабер ас-Сабах нь угсаа залгамжлах хунтайж Саад аль-Абдуллах ас-Салим ас-Сабахын оронд түүнийг 2003 оны 7 сард ерөнхий сайдаар тохоон томилжээ. Түүнээс өмнө Сабах 1963 оноос 2003 оныг хүртэл 40 жил Гадаад харилцааны сайдын албыг хашиж, дэлхий дээр уг албыг хамгийн удаан хашсан хүмүүсийн нэг байлаа.

Түүний эхнэр Шейха Фитоох нь 1990 оны 8 сард, Иракийн халдлагын өмнөхөн нас нөгчжээ. Тэрээр 4 хүүхэдтэй байсан бөгөөд охин Шейха Салва нь 2002 оны 7 сард хөхний хорт хавдраар, хүү Шейх Ахмед нь 1969 онд автомашины ослоор нас нөгчсөн. Сабах охиныхоо дурсгалд зориулж, өөрийн ордноо "Дар Салва" буюу "Салвагийн ордон" гэж нэрлэжээ. Нөгөө 2 хүү нь Шейх Нассер (Шүүхийн сайд), Шейх Хамад нар болно.

## Угсаа залгамжилсан нь
[thumb|left|АНУ-ын дэд ерөнхийлөгч [Дик Чени эмирийг нас барсантай холбогдуулж, эмгэнэл илэрхийлэхээр ерөнхий сайд Шейх Сабах аль-Ахмад аль-Жабер ас-Сабахтай уулзаж буй нь. 2006 он.]]

2006 оны 1 сарын 15-нд Шейх Жабер аль-Ахмад аль-Жабер ас-Сабах нас барж, угсаа залгамжлах хунтайж Шейх Саад эмир болсон. Гэвч тус улсын үндсэн хуульд зааснаар эмир нь парламентийн өмнө тангараг өргөснөөр албан ёсоор хаан ширээнд залрах ёстой байдаг. Гэтэл Шейх Саад тангаргийн үгээ бүтнээр нь унших чадваргүй болсон байв. Зарим эх сурвалж түүнийг Альцхаймерын өвчин, эсвэл түүнтэй төстэй өвчин тусч, ярих чадваргүй (дор хаяж хэсэг хугацаагаар) болсон гэж мэдээлж байлаа. Эрх баригч гэр бүлийн бусад гишүүд ятгасны дүнд 2006 оны 1 сарын 23-нд Шейх Саад аль-Абдуллах ас-Салим ас-Сабах Кувейтийн шинэ эмир болох эрхээсээ өвчний учир татгалзав. Ийнхүү гэр бүлийн гишүүд Шейх Сабах аль-Ахмадыг Кувейтийн шинэ эмир болгохоор сонгожээ. 2006 оны 1 сарын 24-нд парламент үүрэгт ажлаасаа татгалзсан албан ёсны захидал хүлээн авахын өмнөхөн Эмир Саадыг албан тушаалаас нь огцруулахаар санал өгсөн. Кувейтийн засгийн газар Шейх Сабахыг эмир болгох санал оруулж, парламент дэмжсэнээр 2006 оны 1 сарын 29-нд Шейх Сабах Кувейтийн шинэ эмир болжээ.

## Цахим холбоос 
## Эшлэл
Ангилал:21-р зууны ноёрхогч
Ангилал:Кувейтийн эмир
Ангилал:Кувейтийн ерөнхий сайд
Ангилал:Кувейтийн гадаад хэргийн сайд
Ангилал:Хүндэт легионы гишүүн (их загалмай)
Ангилал:Италийн Бүгд Найрамдах Улсын Гавьяаны одон шагналтан (их загалмай одонгийн гинжтэй)
Ангилал:Чөлөөлөгч Сан Мартины одон шагналтан
Ангилал:Холбооны Германы Гавьяаны Загалмай одон шагналтан (их загалмайн тусгай зэрэглэл)
Ангилал:Хризантем одон шагналтан (их загалмай одонгийн гинжний хамт)
Ангилал:Хуш одон шагналтан
Ангилал:Угаалгын одон шагналтан (өргөмжит хүлэг баатрын их загалмай)
Ангилал:Гейдар Алиевын одон шагналтан
Ангилал:Тиранагийн хүндэт иргэн
Ангилал:Кувейтчүүд
Ангилал:1929 онд төрсөн
Ангилал:2020 онд өнгөрсөн